USAPANG LALAKI (Dulang May Isang Yugto) Ni Massuline Antonio D. Ligaya
Synopsis Sina Alfred, Jojo, Nick at Rudy ay mga gurong nagtuturo sa South Korea. Sila ay matuturing na magkakasanggang-dikit, parang magkakapatid ang turingan. Upang i-celebrate ang kanyang kaarawan ay naghanda ng maraming pagkain at inumin si Alfred at inimbita ang tatlo. At katulad ng dati ay nagkaroon nanaman sila ng mahabang kwentuhan. Madalas na kung ano-ano ang pinagusuapan nila... politika, trabaho, mga isyu sa Pilipinas, atbp. Sa gabing iyon ang naging sentro ng kanilang kwetuhan ay ang pinasok ni Alfred na extra-marital affair.
Mga Tauhan Alfred Jojo Nick Rudy Ang Tanghalan Sa apartment na tinutuluyan ni Alfred sa South Korea. Magbubukas ang ilaw at makikita sa gitna ang salas na may may mga upuan at isang center table na may nakapataong na 2 bote ng fundador at ilang beer in can. May tatlong pintuan makikita, ang pintuang papalabas at papasok sa bahay, ang pintuan ng kwarto ni Alfred, at ang pintuan ng CR. Sa pinakakusina ay may dining table at makikita ang iba't-ibang pagkaing inihanda ni Alfred para sa kanyang kaarawan. Malapit sa dining table ay isang study table na may nakapatong na laptop. Panahon Kasalukuyang panahon. Kaarawan ni Alfred. ********** Voice over 1: Happy birthday sir! Miss ka na namin. Hindi ka naka-attend sa graduation namin last year? Alfred: Naku sorry talaga hindi ako pwedeng umuwi that time. Hindi pa tapos semester namin dito. Voice over 1: Sayang talaga sir. Alfred: Salamat at naalala mo birthday ko. Si kwan binate din ako kanina. Voice over 1: Sino namang kwan iyon sir? Alfred: Basta. Voice over 1: Sorry sir pero mukhang masaya na si kwan...hehe. Mabuti nga naaalala ka pa kanina nakita ko kasama iyong bagong BF. [Silence] Voice over: Sir? Siiirrrr?.....Sorry sir, di ka pala yata dapat na-mention sa iyo iyon. Alfred: No, no... it's okay, ayos lang ako. Voice over 1: Are you sure sir? Okay ka lang? Alfred: Oo naman. [Tutunog ang door bell]. Ay teka, dumating na bisita ko. Sige ha, off ko na muna skype ko. Catch you later. Voice over 1: Copy sir. Enjoy the celebration. Mukhang chicks yata bisita mo.
Alfred: Ha? Eh...syempre, hehe... babae itong iniexpect kong bisita. Maganda s'ya at sexy. Secret lang natin lang ito ha. [Tutunog ulit ang doorbell.] Voice over 1: Wow, meron na rin kaagad bago si sir ah. Koreana sir o Pinay? Alfred: Koreana ito. Voice over 1: Naks naman, eh 'di ang puti n'yan sir. Alfred: Maputing-maputi. Voice over 1: Pareho na pala kayonng naka move-on ni kwan...hehe....ay s'ya...babay na sir. Alfred: Okay bye, chat na lang tayo later. [Patuloy ang tunog ng doorbell. Tatayo si Alfred, bubuksan ang pinto.] ----- Nick: Ang tagal magbukas ah [Iaabot ang bitbit na plastic bag kay Alfred at diretsong papasok sa loob ng bahay] Mukhang itinago mo muna iyong bisita mong chicks ah... teka nga. [Akmang bubuksan ng kwarto.] Alfred: [Pipigilan si Nick.] Hoy, h'wag mong buksan 'yan!!! Nick: Aha, may itinatago ka nga pala talaga ha! [Biglang bubuksan ang pinto ng kwarto.] Labas ka na d'yan miss. [May sisigaw mula sa kwarto..."Anak ng...natutulog ang tao, istorbo ka!!!" May makikitang unan na lalabas mula sa kwarto.] Nick: Ooops. [Ibabalibag pabalik sa kwarto ang unan at sasarhan ang pinto.] Si pareng Jojo pala. Sorry! Hehe Alfred: Ayan, napakaharot mo kasi! Nick: Hu, nagsalita ang hindi maharot. Alfred: Eh ano ba itong pasalubong mo sa akin. Nick: (Papunta ng CR.) Condom yan pare, kaylangan mo 'yan...hehe. (Bubuksan ang pinto ng CR.) [May sisigaw mula sa CR..."Lintik na! Ano ba Nick hindi ka ba marunong kumatok."] Nick: Anak ng...eh bakit kasi hindi ka nagla-lock. [Bumaling kay Alfred matapos isara ulit ang pintuan ng CR.] Alfred naman hindi mo man lang sinabing nandoon pala si Rudy. Alfred: Aba eh nagtanong ka ba? Nick: Strike two na ako ah! Kanina pa ba sila dito.
Alfred: Si Jojo bandang hapon dumating. Natulog muna, masakit ulo. Si Rudy naman eh magkasunuran lang kayo. Oh pare kain ka na. Nick: Mamaya na, sabay-sabay na tayo. Happy birthday nga pala. Swerte lang natin at pumatak ng Sabado birthday mo. Wala tayong pasok sa university. Alfred: Oo nga eh! Beer? [Tatango si Nick. Bubuksan ang isang beer in can at iaabot kay Nick.] Nick: Salamat pare. [Sandaling katahimikan.] Pare bakit hindi ka yata masaya, birthday mo pa naman ngayon. Alfred: Ha? Hindi ah! Okay lang ako. Nick: Okay! Sabi mo eh. Pare may itatanong nga pala ako. Alfred: Ano nanaman yan. May joke ka na naman. Nick: Hindi. Seryosong tanong ito. Alfred: O sige ano iyon. [Makikitang lalabas mula sa CR si Rudy.] Nick: Bakit iisa lang ang puso natin? Rudy: Naku mukhang may ginawa ka nanamang kabalbalan ah. [Lalabas ng kwarto si Jojo, may bitbit pang unan.] Nick: Kabalbalan ba ang umibig? [Hahampasin ng unan sa batok si Nick.] Nick: ARRAAYYYY!!! Brod naman! Sakit ahh. Jojo: Bwisit! Gusto mo isa pa? Istorbo ka! Rudy: O hayan si Jojo, tanungin mo. Jojo: Tigilan n'yo nga ako. Alfred: Oh, magbiro na sa lasing at sa bagong gising, h'wag lang sa lasing na bagong gising. Jojo: Birthday boy beer nga dyan. [Ipapaabot ni Alfred kay Nick ang beer kay Jojo.] Ano nanaman bang milagro ang ginawa mo? Nick: Wala naman brod. Nagoopen lang ng ako ng topic na pwede nating pagusapan.
Jojo: [Iinom ng beer.] O sige, tanungin kita. Bakit iisa lang puso natin? Nick: Bakit nga ba? Rudy: Para isa lamang ang ating ibigin. The Lord wants us to be faithful with our partners. Jojo: Amen. [Magpapatong si Alfred ng mga pagkain sa lamesita.] Nick: Pwede ba, pwede ba, nanahimik si Lord, h'wag natin s'yang isama sa usapan. Jojo: Bakit Nick, mabigat ba sa konsyensya kapag masasama ang Panginoong Diyos sa usapan? Alfred: Oh teka muna, istorbohin ko muna huntahan. Sino ang may gusto ng rice? [Magtataas ng kamay sina Nick at Rudy.] Jojo: Pass muna ako bro. sa rice. Medyo busog pa. Alfred: Okay...okay! Rice coming up. Nick: [Kakanta.] Sana, dalawa ang puso ko... Jojo: Hay naku. Sino nanaman ba naloko mo ha Nick? Nick: Naloko? Ako ang niloloko nila. Jojo: Sabi ko na nga ba, iyang porma mong 'yan eh nakabingwit ka na naman. Rudy: Brod. Hinay-hinay lang kapag nahuli ka nanaman ni misis. Nick: Hehe. One-week stand lang ito. Jojo: Anong one-week stand pinagsasasabi mo d'yan. Nick: Helleerr!!! One-week stand...eh di isang linggong pag-ibig lang...one-night stand... isang gabi. [Ilalapag ni Alfred sa lamesita ang kanin at ilang bote pa ng beer at mauupo narin.] Jojo: Sige bahala ka, sana lang hindi ka magka-AIDS. Rudy: Oh teka-teka, kantahan muna natin si birthday boy. Nick: Oo nga! Happy birthday to... Alfred: H'wag na h'wag na. Ayos lang. [Tatahimik ang lahat, titingin ang tatlo sa mukhang matamlay na si Alfred.] O! Bakit pinagtitinginan n'yo ako ng ganyan.
Jojo: Wa...wala naman... O sige, toast na lang tayo para kay Alfred. Oh come on... cheers! [Sabay-sabay nilang sasabihin ang "cheers."] Rudy: For our dear brother...more birthdays to come! Nick: More girls to come! Hehe Jojo: Heh, magtigil ka nga Nick, h'wag mong itulad sa iyo si Alfred. Good boy 'yan. Nick: Iyon ang akala n'yo...Hehe Rudy: Manahimik ka Nick! [Magkakatinginan sina Jojo, Nick at Rudy.] Jojo: Teka...teka...birthday boy, meron ka bang nasabi dito sa dalawa na hindi mo pa nasasabi sa akin? Nick: Heto na...heto na...heto na....haaa.... Jojo: Shut up Nick!!! Alfred: Okay...okay! Jo...sorry, hindi ko pa na-share sa iyo. Alam ko kasing straight kang tao at parang nahihiya akong sabihin sa iyo. I had an extra-marital affair with a very young woman. Jojo: HAD!!! So it means wala na. Alfred: We just broke up. And it breaks my heart. I want her back. Jojo: Gago!!! Gago ka brod. Sinisira mo pagkakakilala ko sa iyo. [Tatahimik ang lahat. Mapapayuko si Alfred.] Rudy: Tao lang si Alfred. Nick: Sabi nga ni Alexander Pope..."To err is human..." Jojo: That's the problem...ginagawa nating justification ang pagiging tao lamang nating tuwing nakakagawa tayo ng kasalanan. Nick: Brod, may balak akong magpa-convert sa Islam...tara. Rudy: That's not funny Nick. Katoliko ako pero ayaw kong tingan nating negatively ang Islam at gawing biro ang mga paniniwala nila. Nick: Teka, teka...relax ka lang Rudy. Nagbibiro lang ako...sorry na![Yayakap kay Rudy. Itutulak palayo ni Rudy si Nick.] Alfred: I'm sorry. I don't really know what happened to me. Jojo: You don't know!... and you expect me to believe you! Nick: "One's first love is always perfect until one meets one's second love." That's by Elizabeth Aston.
Jojo: Naniniwala ako sa sinabi ni Francis Bacon na "It is impossible to love and to be wise." Iyon ka brod. Gago ka! Gaggoo! Kaya kayo magkasundo ni Nick. Pareho kayo ng prinsipyo...baliko. Nick: Teka...teka...Am I the one undergoing trial here? Alfred: "Guilty as charged." Hindi ko naman akalain na magkakaganito. Hindi ko sinasadya. Rudy: Gusto mo maniwala kami sa sinabi mo brod na hindi mo sinasadya? Alfred: Totoo naman eh. Na-meet ko that young lady sa gym kung saan ako nagwo-work out sa Pilipinas noon. Jojo: Young lady ha. Bakit ayaw mo sabihin pangalan. Nick: Immaterial naman kung sabihin n'ya o hindi, hindi din naman natin kilala. Alfred: Sumabay kasi s'ya sa abs routine ko that time. Matapos kasi iyong isang exercise na ginawa namin eh hindi s'ya makatayo kaya lumapit ako at tinulungan ko s'ya. Sa biglaang pagtayo n'ya eh lumapat ang labi ko sa pisngi n'ya. Aywan ko ba, parang eksena sa pelikula. Jojo: Wow ha... Alfred: Totoo iyon brod... Nagkatinginan kami. Noon lamang ako nakakita ng ganoong kalamabot na pisngi. Sabi ko "sorry miss." Nangiti s'ya at sinabing "Do you feel sorry or happy...baka naman horny?" Nick: I'm sure happy and horny at the same time. Hehe! Alfred: Natameme ako sa sinabi n'ya. Natapos ang pagdyi-gym ko after one hour. Sa labas ay nakita ko s'yang nakatayo, hinintay ako. Sabi n'ya na nabanggit nung gym instructor na sa State U daw pala ako nagta-trabaho at doon daw n'ya balak magtransfer. Nick: Tinotoo ba? Nagtransfer nga ba? Alfred: [Tumango ito.] At nag-enroll pa mismo sa isang subject ko. Nick: Perfect! Ang galing mo idol!!! Jojo: Kumana ka nanaman, magtigil ka nga. Rudy: And what happened? Alfred: She added me as friend sa FB. Jojo: Did you accept it? Alfred: Oo naman, madalas naman na kapag may nagpapa-friend sa FB eh tinatanggap ko. Jojo: Tinanggap mo dahil interasado ka sa kanya. Dahil kung hindi eh idi-disregard mo lang. Alfred: Okay, okay. Amiminin ko na. Attracted na attracted ako sa kanya. She's pretty...she's so hot. Oh ano masaya na kayo. Ano? Okay na? Rudy: O brod. Para yatang nagagalit ka.
Alfred: Nakakainis eh. Hinuhusgahan nyo na ako kaagad nang hindi pa ninyo nalalaman ang buong kwento. Ano sa palagay nyo masaya ako na may ginawa akong ganun? Jojo: Hahaha...nagpapatawa ka pare...h'wag mong sabihing malungkot ka na nakatikim ka ng bagong putahe na sariwang-sariwa. Alfred: [Pasigaw.] Bakit brod. Do you know how I feel now? Do you know what I had to endure? Rudy: lamig...sumisigaw ka na eh... [Tahimik ang lahat ng ilang Segundo.] Jojo: [Magbubukas ng beer at iaabot kay Alfred. Uupo sa tabi nito.] Pasensya na bro. Kilala mo ako. Kaybigan ko man kayo pero kapag mali ang ginagawa n'yo eh alam n'yong ganito ang maririnig n'yo sa akin. Alfred: [Aabutin ang beer. Iinom. Tutulo ang luha.] Sorry...[Tatayo at lalabas.] Rudy: O! Ano nangyari doon? Hala ka Jo. Napaiyak mo si Alfred. Jojo: Mukhang may mabigat na dalahin iyong tao. Nick: Ganito kasi iyon. Let me explain! Jojo: Oh hete na abugado ni Alfred...mukhang may nalalaman ka ah. Nick: Malalim ang pinaghuhugutan ni pareng Alfred. Rudy: H'wag nang magpaligoy-ligoy pa brod. Nick: Excited ka naman masyado! [Iinom ng beer. Habang si Jojo nama'y namumulutan.] Rudy: Sige ikwento mo. May sikreto pala kayong dalawa. Jojo: Heto siguro iyong sinasabi n'ya sa akin kanina na may sasabihin s'ya sa atin. Nick: Iyong young lady kasi na iyon eh hindi tinantanan si Alfred. Laging s'yang tine-text, tinatawagan at tinatadtad ng messages sa Facebook. At sa klase eh laging sa harapan pupwesto at ano daw...ahh...hindi daw maingat umupo...you know what I mean. Jojo: Ayaw pang sabihing pabuka-bukaka kung maupo. Rudy: Hehe...diretsahin muna kasi Nick. Huntahan ito ng mga matatanda... hindi ng mga bata. Jojo: Mga matatandang walang pinagkatandaan. Nick: Okay...oh 'di sige...pabuka-bukakang maupo. Better still...malswang maupo. Heto namang si Alfred eh na-TL agad. Rudy: True love? Imposible iyon! Jojo: Engot! TL as in tulo-laway...hindi true love. Nick: Tama kayo pareho mga brod. Tulo-laway iyong loko at na in-love. Rudy: Sabit si Alfred. Teacher s'ya tapos pumatol sa estudyante.
Nick: Brod, hindi batang paslit iyong pinatulan ni Alfred. Jojo: Granting na hindi bata, granting na of legal age...estudyante pa rin n'ya iyon. Nick: Hindi sa high school nagtuturo si Alfred brod. College student...of legal age iyong pinatulan n'ya. Jojo: Magkaano ba binayad sa iyo ng kliyente mo ha attorney? Nick: [Ilalabas ang smart phone.] Tignan n'yo ito oh. Jojo: S'ya ba iyan? Rudy: Patingin nga...wow...mati-TL nga si Alfred. Jojo: Joey? Gara ah pangalang lalaki. Rudy: Pero babaeng-babae. May kapatid ba iyan? Jojo: Rudy? Rudy: Joke lang brod. Nick: Graduate na 'yan last year. Sabi ni Alfred teller na daw s'ya sa isang bangko ngayon. Jojo: Tignan n'yo...mas magandang 'di hamak si Myles. Nick: Sinong Myles? Jojo: Engot...eh di iyong misis ni Alfred. Nick: Oo nga pala...hehe. Hmmhh...I see, oo nga mas maganda si ma'am. Rudy: Agree ako d'yan. Teka ha... [Ilalabas ang kanyang i-phone.] O, tignan n'yo mga Instagram photos ng asawa ni brod. Jojo: Mukhang ano...ahh...ang habol lang ni Alfred dito sa babae eh...adventure. Rudy: You mean SEX. Nick: Brod, in fairness kay Alfred. Sinubukan n'yang umiwas. Kaya nga one day eh kinausap n'ya iyang si Joey para sabihan na tigilan na s'ya. Ang siste ang sabi daw kay Alfred ay titigilan lang daw s'ya kung pagbibigyan s'yang mag-date sila. Pinagbigyan naman ng loko. Jojo: Saan naman sila nag-date. Nick: Ganito nga ang nangyari. Noong dumating s'ya sa meeting place nila eh dumating daw si Joey na nakasakay sa tricycle. Pinasakay daw s'ya and much to his surprise eh pumasok daw iyong trycicle sa isang motel. Rudy: Eh 'di sana lumabas s'ya at iniwan si Joey doon. Nick: Brod, tignan mo ulit oh. Kapag ipinasok ka ng ganito kagandang babae sa motel ano gagawin mo. Give me an honest answer. Walang plastikan. Jojo: Aba kung ako, mata lang n'yan ang walang latay.
Rudy: Ako, pati mata n'ya magkakalatay. Nick: Kitam! Tao lang si Alfred. It's a classic case of palay na kusang lumapit sa manok. Eh nagkataon na teksas itong manok natin. Jojo: But, Alfred is the person in authority. He should have... Nick: Yup, Alfred knows that. Kaya after ng school year na iyon ay kusa s'yang nag-resign. Lalo na nga't tantya n'ya eh may nagsi-circulate ng tsismis tungkol sa kanila ni Joey. Rudy: Mahirap ang naging kalagayan ni brod. I'am sure iyong once na pagkikita nila na iyon eh naulit... Nick: ...nang maraming-maraming beses. Sabi ko nga eh na-in love. [Tatahimik ang lahat.] Sabi sa akin ni Alfred na sa ilang taong pagtuturo n'ya ay iisa lang ang alam n'yang kapalapakang ginagawa ang...ang pumatol sa estudyante. Jojo: At iyon ang pinakamatinding kapalpakan na pwedeng gawin ng isang teacher. Nick: Brod, sabi ko nga kanina na hindi naman menor-de-edad iyong estudyante. College na iyon. At hindi s'ya pinilit ni Alfred. Jojo: Gago ka ba Nick. Sinabi ko rin kananina na kahit pa hindi menor-de-edad si Joey eh estudyante pa rin siya at si Alfred eh professor n'ya. Nick: Iba-iba tayo ng pananaw sa teacher-student relationship. Bro. try to understand na hindi naman high school student si Joey. Aywan ko ha pero parang dito lang yata sa Pilipinas na ginagawang malaking isyu ang relasyon sa pagitan ng isang professor at kanyang estudyante na hindi menor-de-edad. Jojo: Talaga lang ha. Nick: Ah, ikaw pala. Ang daming cases sa ibang bansa, sa American at sa England...na ina- acknowledge na hindi mo pwedeng pigilan magkagustuhan ang dalawang adults. Kilala mo n'yo ba ang English playwright and director na si Stephen Lowe? Jojo: S'ya ba iyong asawa ni Tanya Myers? Nick: Exactly! Estudyante ni Lowe si Myers sa Dartington College noong araw at alam sa buong campus ang kanilang relasyon. Rudy: Si Michelle Obama 'di ba mentor s'ya ni Barrack Obama sa law school nila noon? Nick: Ang ginagawa lang sa mga univerisities sa ibang bansa na allowed ang ganitong relationships ay kapag nagkagustuhan ang professor at ang estudyante ay dapat i-give up ng professor ang kanyang supervisory at evaluative authority over the student. Ganyan mina-manage sa ibang bansa ang ganitong mga conflicts...kung matatawag ngang conflict ang mag-ibigan ang dalawang tao. Rudy: Attorney mukhang nag-research ka ng mabuti sa case mo ah. Nick: S'yempre...para ready na ako kapag naka-meet ako ng ganito kaseksing bebot. [Ipapakita nanaman ni Nick ang kay Rudy ang picture ni Joey.]
Jojo: Grabe, hindi ka ba nangingilabot Nick. Aba'y noon yatang grumadyewt si Alfred sa college eh ipapanganak pa lang si Joey. Cradle snatcher itong si Alfred. Nick: Naku, lumang isyu na iyang edad edad sa pag-ibig. Cliché na ngang maituturing iyang sinasabing nilang "age doesn't matter." Jojo: Okay Nick. Nandoon na ako, hindi na isyu ang May-December affair ngayon. Sabihin na nating tanggap na nga ng lipunan iyan. Granting na rin na consenting adults sina Alfred at Joey. Granting na ang nagpakita ng motibo eh si Joey. Paano mo ngayon idya- justify ang nangyari sa kanila knowing na may asawa si Alfred? Sige...i-justify mo! [Tahimik lang si Nick.] O ano! Bakit nanahimik ka! Nick: Iyon laang... Rudy: Ah...! Iyan ang dahilan kung bakit nag-apply abroad si Alfred. Jojo: Ow...so...alam mo din pala ang sikreto ni Alfred. Dalawa-dalawa na kayong abogado n'ya ah. Mukhang matatalo kaso ko nito. Rudy: Hindi naman brod. Nakwento din sa akin ni Alfred lahat-lahat. At ngayon nga n'ya gustong ihinga sa iyo itong problema n'ya. Gusto n'ya talagang completely na umiwas kay Joey. Nick: Matindi tama sa kanya ni Joey bro. Noong nag-resign nga s'ya sa dating pinagtuturuan at habang pina-process n'ya iyong application papunta dito eh nag-part time muna s'ya sa isang college. Doon eh binuntutan pa rin s'ya ni Joey. Rudy: Wala daw pakialam iyong babae kung married s'ya. Payag daw s'ya kahit kabit lang ang role n'ya sa buhay ni Alfred. Jojo: Grabe ah.[Makikitang pumapasok ulit si Alfred. Uupo sa tabi ni Jojo at bubuksan ang Fundador.] Nick: Wow, le-level up na kami. It's Fundador time. [Lalagyan ni Alfred ng alak ang mga shot glasses na hawak ng tatlo.] Rudy: Para sa pagiging magkakaybigan natin! Geonbae! Nick: Ah...pait! Tagal ko yatang hindi nakainom ng Fundador ah. Nanibago ako sa lasa. Alfred: Brod! [Babaling kay Jojo.] Pasensya ka na kanina. Jojo: Wala iyon! Ikaw pa! Tayo pa! Nick: Kisssss! [Akmang maghahalikan sina Jojo at Alfred pero hindi itutuloy. Kukuni ni Nick ang Fndador. S'ya naman ang maglalagay nito sa baso ng tatlo.] Rudy: Okay...okay...recess finished...the hearing resumes ...hehe. Nick: Ano ito...Senate hearing? Rudy: Mr. Chairman! [Titingin kay Jojo.]
Jojo: Idinamay pa ako sa kalokohan n'yo ah. Nick: Mr. Chairman, you're out of order. We will hold you in contempt. [Tawanan.] Rudy: Sige nga brod, i-kwento mo nga sa amin kung ano nangyari sa inyo ni Joey after mo mag-resign. Nick: Teka muna Alfred. Do you need the advice of a lawyer? Alfred: No need your honor! I can take care of myself. Besides, I can't afford the services of a lawyer. [Tawanan ulit.] Jojo: Ano nga ba nangyari after mo mag-resign? Kita mo nga...base sa kwento mo noon ay maganda ang posisyon mo at sweldo sa school na iyon. Nang dahil lang sa sariwang karne eh kinaylangan mong umalis. Alfred: Pwede naman akong mag-stay sana basta't sasabihan ko lang s'yang h'wag mag-enroll sa ano mang subject na hawak ko. Rudy: O...eh... bakit umalis ka? Alfred: Dalawang bagay... para patayin ang tsismis tungkol sa amin at para na rin umiwas sa kanya. Jojo: Talaga lang ha. Gusto mong umiwas sa kanya. Alfred: Believe you me bro. I have to admit that I enjoyed our times together. Pero talagang sobrang bigat dalhin sa konsensya. Noong nasa ibang school na ako makikita ko na lang s'ya minsan na nag-aabang sa labas ng gate. Jojo: Sa madaling-salita, tuloy pa rin ang relasyon ninyo kahit lumipat ka na? [Tumango lamang si Alfred.] Alam naman n'yang married ka? Baliw ba si Joey? Alfred: I did not hide from her the fact that I am married. At saka kita naman n'yang may suot akong wedding ring kahit noon pa mang una kaming magkita. Rudy: May mga babae talagang walang pakialam kung may asawa ang mga natitipuhan nilang lalaki. Alfred: I guess I have to be blamed for something. Jojo: ...and that is? Alfred: During our first encounter... alam n'yo na ibig kong sabihin... Nick: Nahiya ka pang direktahin. Sabihin mo na lang na noon unang dyugdyugan ninyo. Alfred: Okay...okay! Dyugdyugan na kung dyugdyugan. Jojo: Ano nga? Alfred: Kinumusta n'ya noon ang pagsasama namin ng asawa ko.
Rudy: Ano naman ang isinagot mo sa kanya. Alfred: Ano sa palagay mo ang dapat kong sabihin habang nakaibabaw s'ya sa akin at pinapaliguan ako ng halik. Jojo: S'yempre iyong gusto n'yang marinig. Alfred: Yeah. Lahat ng kasinungalingan sinabi ko na. Na walang kwentang tao ang asawa ko, lagi akong inaaway, hindi ako inaasikaso. Totoong nag-aaway kami ni misis pero puro tungkol sa mga petty things ang mga pinag-aawayan namin... nothing earth-shaking. Jojo: Did you ever tell Joey na balak mong hiwalayan si misis? [Tumango lamang si Alfred.] Gago ka brod. Kaya umasa iyong tao. Umasa s'yang maaaring maging kayo. Alfred: Pero pilit kong itinama ang maling perception nya na 'yan. Rudy: Ano naman ang sinabi mo sa kanya. Alfred: Tinanong ko s'ya na isang hypothetical question. Nick: Spell hypothetical!!! Alfred: Payag ba s'ya na hanggang pagtanda eh wala s'yang maipakilala na boyfriend at habang-buhay na lang naming itatago ang aming relasyon. Jojo: Obvious naman kung ano isinagot n'ya. Rudy: S'ympre, lubog na s'ya sa iyo. She's completely under your mercy....or shall I say under you magic spell. Alfred: Basta't ang alam daw n'ya ay masaya s'ya sa kung anong meron kami at kung talagang ang role n'ya sa buhay ko ay maging kabit ay tatanggapin daw n'ya. Nick: Ang tulis mo talaga bro. Pahiram nga ng anting-anting mo. Jojo: Naku...magtigil ka nga...kung hindi ko pa alam. Wala nang mas tutulis pa sa iyo. Nick: Oh...bakit nanaman? Hehe... Alfred: Kidding aside, hindi ko inasahan na ganoon ang mangyayari. Akala ko nagti-trip lang s'ya na pagkatapos ng ilang encounters namin eh magsasawa din. Ako man ay ganun din, akala ko after a month or two eh mawawalan ako ng interest sa kanya. It came to a point na hindi na s'ya ang nagyayayang mag-date kami...ako na. Nick: Brod...magaling ba s'ya? Rudy: Anak ng...ano ba namang tanong yan Nick! Nick: Magaling ba s'yang mag-English...ano ba iniisip mo? Alfred: Maniwala kayo sa akin. Ganito lang ako pero ako nama'y lumalapit din sa Panginoon. Napakabigat sa konsensya. Ang hirap. Walang gabi na hindi ako nagdasal at humingi ng tawad sa mga ginagawa naming kabalbalan. Laging kasama sa ipinalangin ko na sana ay may dumating na lalaki sa buhay n'ya na s'ya ang magiging dahilan para makalimutan n'ya ako.
Nick: Naku brod. Baka ako na ang sagot sa panalangin mo. Jojo: Hahaha...FUNNY...So funny. Nick: Brod. Pinapatawa ko lang kayo, sobrang seryoso na kayo eh. Oh heto tagay muna tayo. [Tatagayan ng alak ang mga baso.] Jojo: Pass muna ako sa Fundador sa round na ito. Beer muna ako. Alfred: Teka, baka gusto n'yo ng may sabaw. Nag-laga nga pala ako ng baka kanina. Ipa-init ko lang. [Pupunta sa bandang kusina si Alfred.] Rudy: Ikinwento nga rin pala sa akin ni Alfred na may mga inimbento s'yang kwento para matakot si Joey at lumayo sa kanya. Alfred i-kwento ko ha. Alfred: Okay lang bro. Go ahead. Rudy: Gumawa ng isang ghost account sa Facebook si Alfred na kunwari ang gumagamit eh isang common friend nila at personal na kakilala si Myles. Nick: Yeah, I think nabanggit din n'ya sa akin 'yan. Rudy: Tapos nag-send ng mga messages si Alfred gamit ang account na iyon kay Joey sinasabing bistado na sila. Ipapaalam daw nito kay Myles ang kanilang relasyon at ano mang oras ay pupuntahan n'ya ang mga magulang at kamag-anak ni Joey upang ipaalam na kumabit ito sa may asawa. Nick: Noong una natakot daw. For almost a week na hindi nagme-message kay brod. Pero pagkatapos eh nagyaya daw mag-date at parang sinabing hindi daw n'ya kayang i-give up si Alfred. Makilala lang daw n'ya kung sino ito ay humanda daw ito at hindi s'ya natatakot. Rudy: Sa narinig daw ni Alfred ay nakita n'yang hind umubra ang taktika n'yang ginamit. [Bumalik na si Alfred sa upuan dala ang pinainit na ulam.] Jojo: [Tinapik sa balikat si Alfred.] Ang tindi mo brod. Hindi ko akalain. Akala ko ang alagain lang sa grupo natin eh itong si Nick. Parehon pala kayong sira-ulo. Nick: Oops! Teka muna. May mas matindi sa amin ni Alfred. Jojo: O sino naman. Nick: Kami ni Alfred eh na-nyota ng estudyante. Pero may kakilala akong teacher n'ya ang tinira. Jojo: Ang gulo! Ang gulo! Sino ba sinasabi mo. Rudy: Tumahimik ka na brod ha. Teka nga muna at maka-ihi. [Dadaan sa likod ni Nick, babatukan ito.] Nick: Aray! Ano ba! Ang lakas niyon ah. Rudy: Daldal mo.
Jojo: Hay naku, wala akong masabi sa inyo. What am I doing here? We're not of the same feathers. But why am I flocking with you people? Rudy: Dahil labs mo kami. [Tatagayan si Alfred ng alak.] Jojo: At least Alfred ngayong nandito ka na. [Iinom ng beer.] malayo ka na sa mundo mong makamundo. Alfred: Nang makarating ako dito, eh gumawa pa rin ako ng paraan para magkahiwalay kami. [Bumalik na sa upuan si Rudy.] Jojo: Ano naman ginawa mo? Rudy: Naggalit-galitan si brod. Hinanapan n'y ng butas si Joey. Maliliit na bagay pinalaki n'ya para may dahilan para awayin s'ya ni Myles. Jojo: Pagkatapos? Alfred: Iyon na nga. Inaway-away ko s'ya noong nandito na ako. Hindi ko mine-message sa Facebook at hindi ko tinatawagan. Finally napuno iyong tao. Iyong kasamahan n'ya sa bangko na lately lang n'ya nakilala, nang magparamdam iyong tao eh kaagad n'yang sinagot at iyon syota na n'ya ngayon. Jojo: Thank goodness. Tapos na pala eh. 'di wala na palang problema. Alfred: Parang I want her back! Jojo: Ha? Are you out of your mind? Rudy: He is! Alfred: That man doesn't deserve her. Sinasamantala lang n'ya ang sitwasyon na malungkot si Joey dahil sa paghihiwalay naming. Jojo: Napagago mo brod. Para ka lang asong binitawan ang butong nginangatngat matapos pagsawaan at pagkatapos nang kagatin ng iba eh nagalit kang bigla at pilit muling inaagaw ang buto. Rudy: Tama si Jojo. At sigurado ka ba na malungkot si Joey na nagkahiwalay kayo? Baka naman mas masaya na iyong tao ngayon. Alfred: You don't know her more than I do. Jojo: [Tumayo si Jojo.] Ikaw brod, hindi na rin kita kilala. You're not the Alfred I know. Rudy: Teka! Teka! Saan punta mo? Jojo: Sa CR, nasusuka ako sa mga pinagsasabi ni Alfred. Nick: Baka naman nasusuka ka sa kalasingan. Jojo: Oo, hinilo ako ng alak at ng huntahan nating ito.
Nick: Teka, labas muna ako at makapanigarilyo. [Lumabas si Nick habang papunta ng CR si Jojo.] Alfred: Ikaw brod, ikaw...baka gusto mo na rin akong iiwanan? Rudy: Ha? Anong drama yan kapatid. Tigilan mo 'yan at hindi sa iyo bagay. Pero mamaya pagbalik nung dalawa dito eh ako naman ang tatayo. Uupo muna ako sa trono, hehe. Teka brod. Sigurado ka bang gusto mong balikan si Joey. Alfred: [Bubuksan ang isang beer in can. Iinom ng kaunti.] Nalilito ako brod. Rudy: Magisip-isip ka. Tahimik na buhay mo ngayon. H'wag mong guluhin ulit. [Lalabas na nang CR si Jojo.] Jojo: Naku, hayaan mo s'ya. Hayaan mong gawin n'ya kung ano ang gusto n'ya. Gusto n'yang magkaletse-letse ang buhay n'y eh 'di sige. Rudy: Teka, teka...ako naman ang magsi-CR. Natatae na talaga ako. [Magmamadaling pupunta ng CR si Rudy.] Alfred: Pasensya na kayo sa akin. Aywan ko ba. Kung kaylan ako tumanda eh saka naman ako nagkaganito. Jojo: Aywan ko sa 'yo. Ikaw lang makakasagot ng sarili mong tanong brod. Pero pasensya ka na rin sa mga nasasabi ko. Alfred: Sanay na sanay na ako sa pagiging prangka mo kaya wala iyo. [Babalik na si Nick sa loob.] Nick: O pag-ibig na makapangyarihan...Kapag nasok sa puso ninoman...Hahamakin ang lahat...Masunod ka lamang. Jojo: Dumali ka nanaman. Nick: Brod. Relate na relate ngayon si Alfred sa tulang iyan hehe. Jojo: Pareho lang naman kayo eh. Baka nga mas malala pa kaso mo. Hindi ka na ba inaaway ng asawa mo sa dami ng sinusuportahan mong kolehiyala? Nick: Hoy hindi ah. Pero alam mob rod. Simple lang ang paliwanag sa nangyayari kay Alfred. Jojo: Oh, finally, mukha yatang may sasabihin kang may sense. Nick: Mukhang mahal ni Alfred si Joey. [Umiiling-iling si Alfred.] Jojo: Siguro nga. [Lalabas ng CR si Rudy.] Nick: Sabi nga ni Francis Bacon, "It's impossible to love and to be wise." Love makes wise people stupid. Rudy: Wow, basta pagdating sa mga ganyan eh magaling si Nick. Nick: S'yempre naman. Philosophy major ini. Hehe Jojo: Ibig sabihin dahil laging nai-in love si Nick kaya lagi s'yang parang hangal.
Nick: Ayan natira mo nanaman ako. Jojo: Seryoso ka ba Alfred na babalikan mo si Joey? Alfred: Nalilito ako. Hindi ko alam. Nick: Sabi mo kanina, "You want her back." [Tumango si Alfred.] Jojo: Sa palagay mo ba the feeling is mutual? Gusto ka pa kaya n'ya? Alfred: Bakit sa palagay n'yo naki-usap s'yang mag-usap kami mamaya? Rudy: What? Mag-uusap kayo? Sabi mo wala na kayong communication? Alfred: Kaninang umaga nag-send s'ya ng message sa Facebook. Binati n'ya ako ng happy birthday. Baka daw pwede kaming mag-usap. Sumagot ako. Sabi ko na tatawagan ko s'ya ngayong gabi sa Skype. Jojo: At tatawagan mo naman. [Tumango si Alfred.] Your honors, I have nothing more to say. I rest my case. Rudy: Brod., kaylangang mong gumawa ng decision. Kaylangan mong mamili. Tapatin mo nga kami...mahal mo pa ba si Myles? Alfred: Sympre naman. Nick: Bakit noong nagkakilala kayo ni Joey, at nain-love ka sa kanya, bakit hindi mo na lang iniwan ang misis mo at nagsama na lang kayo ni Joey? Lalo na ngayon at propesyonal na rin naman s'ya. Alfred: Brod hindi ganun kadaling iwanan si Myles at ang anak namin. Nagago ako ng makilala ko si Joey pero hindi ako tanga para iwanan ang pamilya ko. Jojo: Your honors, may I join the session again. Nick: Okay senator Jojo. You may and you have the floor. Jojo: Thank your barangay captain Nick. Nick: Barangay tanod na lang sana. Jojo: Bakit hindi mo kayang iwanan si Myles? Dahil sa anak n'yo? Alfred: Brod, kahit wala kaming anak eh hindi ko iiwanan si Myles. Jojo: Why? Alfred: Ha? Why? [Tumango lamang si Jojo.] Rudy: Sagutin mo brod. Baka magalit si senator. Alfred: Mahigit sampung taon na kaming magkasama. Pero I love her. Binigyan n'ya ng direction ang buhay ko. Inalagaan n'ya ako. Pinagsilbihan. Inintindi. Jojo: Ayon pala naman eh. Kaya pala minsan noon tinanong kita to describe your wife using only one word eh ang sabi mo... WONDEFUL. You said then that your wife is a
wonderful person.At dahil sa isang kapirangot na karne eh iiwan mo sya. Magisip-isip ka nga. Nick: Kaya mo bang iwanan si Myles brod? Alfred: Hindi ko kayang iwan si Myles pero... Rudy: Pero ano? Alfred: Ayaw kong mawala si Joey. Jojo: Anak ng...tatahimik na nga lang ako. Nick: Naiintindihan ko nararamdaman mob rod. Jojo: Sige brod kunsintihin mo si Alfred. Nick: Nakakapagsalita ka sa amin ng ganyan dahil hindi ka naman nagmamahal eh. Hindi ka marunong magmahal. Jojo: Tigilan mo ako Nick. Alam mo kung bakit ayaw kong magka GF. Magugulo lang buhay ko kapag may babae akong kasama. Mas tahimik ako sa ganito. Walang commitment. Walang complications. Rudy: Choice yan ni Jojo brod. Nick: Okay...okay... [Titinging sa kanyang relo.] Medyo malalim na ang gabi. Malayo pa uuwian ko. Ako eh mauuna na sa inyo. May trabaho pa tayo bukas. Jojo: Sabay na ako sa iyo. Rudy: Ako man. Alfred: Teka, magkape muna kayo. Painint lang ako ng tubig. Rudy: H'wag na brod, baka maiwan kami nung last trip ng bus. Jojo: Oo nga bro. sa bahay na lang ako magkakape mamaya. Nick: Paano brod, di goodnight na. Happy birthday ulit. [E-exit na ang tatlo.] Rudy: Goodnight bro.! See you tomorrow. [Naiwang mag-isa si Alfred. Nagtimpla ng kape. May malalim s'yang iniisip. Pupuntahan ang kanyang study table at bubuhayin ang kangyang laptop. Ilang saglit lang at maririnig ang tunog ng Skype. May tumatawag kay Alfred.] Alfred: Hello ma! Hi Matthew! Kumusta kayo? [Maririnig ang boses nina Myles at ni Matthew.] Matthew: Hello papa! Happy birthday ulit! Myles: Kumusta naman celebration mo d'yan? Alfred: Okay naman. Kakaalis lang nina sir Jojo.
Myles: Kumpleto ba tropa. Alfred: Oo naman. Heto nga medyo lasing ako. Medyo hilo at masakit ulo ko. Matthew: Hayan kasi inom nang inom. Myles: Mukha nga. Ay s'ya pa, tutulog na din kami ni Matthew. May pasok pa ito bukas. Tumawag lang ako para batiin ka ulit. I love you pa! Alfred: Okay ma. I love you too! Tawagan kita ulit bukas. Matthew: Babay papa. [Tumayo si Alfred at nagtimpla ng kape at pagkatapos ay bumalik sa upuan kaharap ang laptop. Tumunog ulit ang Skype. Hindi n'ya ito sinagot, patuloy lang s'ya sa paghigop ng kape hangang sa mawala ang tunog. Tumayo ulit si Alfred. Muling tumunog ang Skype. Sinagot na ito ni Alfred.] Joey: Happy birthday ulit dad! Alfred: Thank you! Gift ko? Joey: O heto gusto mo? Alfred: Hoy, ibaba mo 'yan! Baka may makakita sa iyo d'yan. Joey: Wala akong kasama dito sa kwarto ko ano. Kunwari ka pa, paborito mo kaya ito. Alfred: Oo na! Kumusta ka na Joey? Joey: Joey? Ouch! Joey na lang talaga tawag mo sa akin. Okay lang dad! Hayaan mo lang na dad pa rin itawag ko sa iyo. Alfred: Okay lang babe. Joey: Wow ha...babe! Tinawag mo ulit akong babe. Am I still your baby? Alfred: Oo naman. Joey: Tayo na ba ulit dad? Alfred: Ha?...Teka muna babe. Joey: Bakit? Alfred: Mag-usap muna tayo. Joey: H'wag na nating pag-usapan ang mga napag-usapan na natin dati. Wala ako pakialam kung 100 years man ang tanda mo sa akin. Basta kung akin ka eh dapat hiwalayan mo na ang asawa't anak mo. Ano? [Tahimik lang si Alfred. Nakayuko.] H'wag mo akong yukuan, tumingin ka sa akin. Look me straight in the eyes sir Alfred. Alfred: Babe... Joey: Don't babe me now! Mag-decice ka muna... I demand that you make your decision tonight!
Alfred: I heard may boyfriend ka na. Joey: Nanliligaw pa lang. I have all the right to date kung sino man ang gusto kong ka-date. Alfred: Nanaliligaw pa lang? Eh ang balita ko nanonood na kayo ng sine at sumasama ka na sa bahay nila. Joey: Shit! You mean you are spying on me. Alfred: Let's just say that you have friends who are my friends too. Joey: Wala kang pakiaalm kung kanino man ako makipag-date at kung saan man kami magpunta at kung ano man ang gawin namin. Pinabayaan mo ako. Pinaglaruan mo ako. Kung ano-anong kasinungalingan ang pinagsasabi mo sa akin. You made me believe na hindi kayo good ng asawa mo. Alfred: I'm sorry Joey. Joey: For the first time na nag-sorry ka sa akin. The high and mighty sir Alfred finally said SSSOOORRRYYYY. Are you really sorry? Alfred: Sorry talaga. Joey: Sige. H'wag na nating pagtagalin ito. Now tell me what's your decision? Mamili ka na. [Tatahimik pareho sina Alfred at Joey.] Alfred: Sorry Joey. Joey: That's it? Just sorry? [Tahimik lang si Alfred.] Any last words? Alfred: I will never...ever...bother you again. Joey: Thanks! END